The Lost Patrol (cinta de 1934)

:*Iste articlo ye sobre una cinta estausunidense de drama belico estrenada en 1934; ta atros usos, se veiga *'The Lost Patrol***.


***The Lost Patrol*** (títol orichinal en [[Idioma anglés|anglés]], en [[Idioma aragonés|aragonés]] ***A patrulla perdida***, estrenada en [[Aragón]] con suyo títol tradiciu enta lo [[Idioma castellano|castellano]] como ***La patrulla perdida**'') ye una [[cinta]] de [[cine estausunidense]] de [[cine de drama]] [[Cine belico|belico]] estrenada en [[1934]], dirichida por [[John Ford]] seguntes un [[guión adaptau]] por [[Garrett Fort]] y [[Dudley Nichols]] (basau en a [[novela]] ''[[Patrol (novela)|Patrol]]'', que heba publicau [[Philip MacDonald]] en l'anyo [[1927]]), con una [[banda sonora orichinal]] de [[Max Steiner]], una [[dirección de fotografía]] de [[Harold Wenstrom]] y una [[producción cinematografica]] de [[Merian C. Cooper]], [[Cliff Reid]] y [[John Ford]] ta la [[productora cinematografica]] [[RKO Radio Pictures]]. Fan parte de l'[[elenco]] d'[[actor]]s d'a cinta, entre d'atros, [[Victor McLaglen]], [[Boris Karloff]], [[Wallace Ford]], [[Reginald Denny]], [[J. M. Kerrigan]], [[Billy Bevan]], [[Alan Hale]], [[Brandon Hurst]], [[Douglas Walton]], [[Sammy Stein]], [[Howard Wilson]] y [[Paul Hanson]].

Mientres a [[Primera Guerra Mundial]], doce soldaus de [[caballería]] de l'[[exercito britanico]] son fendo una patrulla en [[Mesopotamia]], en l'actual [[Iraq]]. Un [[francotirador]] oculto mata a lo tenient a lo mando d'a patrulla y iste recaye en o sarchento, que desconoix a misión que heban ordenau a la patrulla. Os 11 supervivients plegan enta un [[oasi]] a on i troban [[augua]] y [[dátil]]s pero ixa nueit matan a un [[sentinela]], fieren greuent a un atro y lis roban os [[Equus caballus|caballos]], deixando-los isolaus sin garra medio de transporte en bel meyo d'o [[disierto]]. Ninvían a dos soldaus a demanar aduya pero bien luego los troban mutilaus y asasinaus. Poquet a poquet van morindo, incluyiu un piloto d'a ''[[Royal Air Force]]'' que aterriza chunto a l'oasi, dica que nomás quedan que lo sarchento y un atro soldau, que veyen amanar-se a los suyos atacants arabes que dica l'inte heban remaniu invisibles.

A cinta s'ambienta entre [[1914]] y [[1918]] mientres a [[Primera Guerra Mundial]] en l'actual [[Iraq]] y las suyas escenas se filmoron en [[Yuma (Arizona)|Yuma]] ([[Arizona]]) y en [[California]].

Ye una cinta que ha recbiu bels [[Lista de premios cinematograficos|premios]] y noinacions en destacando una nominación a lo [[Premio Oscar a la Millor Banda Sonora Orichinal]] en [[1935]] mientres a [[7ena edición d'os Premios Oscar|7<sup>ena</sup> edición]] d'os [[Premios Oscar]] (estando la primer vegada que se concedeba ista categoría d'os Premios Oscar).

== Elenco ==


== Se veiga tamién ==
* [[Cine en 1934]].
* [[Cintas de 1934]].

== Referencias ==


== Vinclos externos ==
*  [https://www.imdb.com/title/tt0025423/ ''The Lost Patrol''] en [[Internet Movie Database]].
*  [https://www.tcm.com/tcmdb/title/794/enwp ''The Lost Patrol''] en [[TCM Movie Database]].
*  [https://catalog.afi.com/Catalog/moviedetails/6405 ''The Lost Patrol''] en l**American Film Institute Catalog* de l*'American Film Institute''.